ખાઈ અને કૂવા વચ્ચે રામદીન ફસાઈ ગયો હતો. આટલી કિંમત તો એને ગામમાં જ મળતી હતી. આઝાદપુર મંડીમાં માલ આઠ નવ હજારમાં આરામથી વેચાઈ જશે એમ વિચારીને આવ્યો હતો રામદીન! મેટાડોરમાં માલ લાવવાનું ભાડુ જ બે હજાર તો નક્કી કર્યું હતું. સો સવાસો રૂપિયા ચા પાણી નાસ્તાના અલગ. અહીં તો અઢારસો મળતા હતા તે તો મેટાડોર વાળો લઈ જશે, જેની પર માલ લઈ આવ્યો હતો. એના ખૂન પસીનાથી તરબૂચ ઉગાવ્યા હતા તેની કિંમત શું?